**Arianna Huffington** (ent. **Stassinopoulos**, synt. *Ariadnē-Anna Stasinopoúlou*, kreik. Αριάδνη-Άννα Στασινοπούλου; s. 15. heinäkuuta 1950 Ateena, Kreikka) on kreikkalaissyntyinen amerikkalainen toimittaja, kirjailija, kolumnisti, bloggaaja ja mediayrittäjä. Hän on verkkolehti *The Huffington Postin* perustaja ja päätoimittaja. Hän on vienyt liberaalin nettimediansa suuriin lukijamääriin.

Huffingtonia pidetään ilmiönä ja häntä halutaan puhumaan usein tapahtumiin ja seminaareihin. Hän on esiintynyt useina vuosikymmenillä radiossa, televisiossa, ja poseeraa lehtien kansissa. Häntä on kutsuttu "verkon kuningattareksi".

Elämänvaiheet
-------------

### Kirjailijana

Huffington syntyi Ariadnē-Anna Stasinopoúlou -nimisenä Ateenassa. Hänen vanhempansa olivat toimittaja ja liikkeenjohdon konsultti Konstantinos Stasinopoulou ja Elli Stasinopoulou. Hänen sisarensa Agapi on kirjailija, puhuja ja esiintyjä. Huffington muutti yksinhuoltajaäitinsä kanssa Lontooseen 16-vuotiaana ja opiskeli taloustiedettä Girton Collegessa Cambridgessä. Hän opiskeli myös vertailevaa uskontotiedettä Visva-Bharati-yliopistossa, Santiniketan pikkukaupungissa Länsi-Bengalissa Intiassa. Hän on sanonut Intialla olleen siitä alkaen erityinen paikka hänen sydämessään.

Vuonna 1971 Huffington julkaisi kirjan *Face the Music* yhdessä Bernard Levinin kanssa ja alkoi kirjoittaa kirjoja tämän avulla. He matkustivat yhdessä musiikkifestivaaleilla ympäri maailmaa tehden töitä BBC:lle. Vuonna 1973 Huffington kirjoitti kirjan *Naarasnainen*, joka hyökkäsi naisten vapautusliikkeen kimppuun ja varsinkin naisaktivisti Germaine Greerin kirjaa *Haluan olla nainen* (1970) vastaan. Huffington muutti New Yorkiin vuonna 1980. Hän kirjoitti samana vuonna laulaja Maria Callaksen elämäkerran *Maria Callas* ja vuonna 1988 taidemaalari Pablo Picasson elämäkerran *Picasso: nero ja paholainen*. Jälkimmäisen kirjan pohjalta on tehty vuonna 1996 elämäkertaelokuva *Vuodet Picasson kanssa*. Huffington kirjoitti 1980-luvun lopulla myös useita artikkeleita *National Review* -julkaisuun. Hänestä tuli yhdysvaltain kansalainen 1990.

### Politiikka

Arianna Huffington puhuu medialle Kalifornia kuvernöörinvaalien aikaan vuonna 2003.
Arianna Huffington on ollut entisen republikaanien kongressiedustaja Michael Huffingtonin vaimo. Aluksi Huffington oli suosittu konservatiivien kommentaattori 1990-luvun puolivälissä, mutta 1990-luvun lopulla hänen näkemyksensä muuttuivat liberaaleimmiksi liike-elämän myötä. Vuonna 2003 hän oli riippumattomana ehdokkaana Kalifornian kuvernöörinvaalissa. Arianna Huffington nousi kansan tietoisuuteen aviomiehensä kautta. Hänestä tuli tunnettu rebuplikaanien kannattaja, ja hän tuki muun muassa Bob Dolen presidenttikampanjaan vuonna 1996.

Vielä vuonna*selvennä* Huffington linjasi itsensä republikaaniksi ja esiintyi viikoittain Los Angelesissa radioshowssa nimeltä "Left, Right, & Center". Huhtikuussa 1998 *The New Yorker* kirjoitti, että hän oli viime aikoina esiintynyt kuin eräänlaisena republikaanien Spice Girls -tyttöbändijäsenenä: ihastuttavan hupsu, sosiaalinen oikeistolaisnainen, joka on kuin salainen pahe. Huffington itse kuvasi vanhat oikeisto-vasemmisto-puoluerajat menneiksi. Hänelle tärkeämpää on olla keskellä, koska tiedostetaan kaksi kansaa - rikkaat ja köyhät.*selvennä*

Koska Huffington on taustaltaan kreikkalainen, hän vastusti NATOn iskuja Serbiaan Balkanin sodan aikaan. Vuonna 2000 hän lietsoi varjokokousta republikaaninen puoluekokoukselle Philadelphiassa ja demokraattien puoluekokoukselle Los Angelesissa.

### Huffington Postin omistaja

Vuonna 2009 Huffington oli sijalla 12 *Forbesin* listalla vaikutusvaltaisimmista naisista mediassa. Hän on myös sijalla 42 *Guardian*-lehden Top 100 Media -listalla. Vuodesta 2014 hän on ollut myös *Forbesin* listalla maailman vaikutusvaltaisimmista naisista.

Vuonna 2011 AOL osti *Huffington Postin* 315 miljoonalla dollarilla. Kaupan myötä Huffingtonista tuli hallituksen päätoimittaja ja puheenjohtaja The Huffington Post Media Groupissa. Elokuussa 2016 hän ilmoitti vetäytyvänsä roolistaan *Huffington Postissa*, ja käyttävänsä aikansa uuteen startup-yritykseensä Thrive Globaliin, joka on keskittynyt terveyteen ja hyvinvointiin.

Yksityiselämä
-------------

Huffingtonilla oli 1970-luvulla Bernard Levinin kanssa suhde, josta hän on kirjoittanut myöhemmin. Levin ei koskaan halunnut naimisiin tai saada lapsia, joten suhde päättyi. 

Arianna Huffington ja Michael Huffington avioituivat vuonna 1986 ja he erosivat vuonna 1997. Heillä on kaksi tytärtä Isabella ja Christina.

Bibliografia
------------

* *Naarasnainen* (The Female Woman, 1973) ISBN 0-7067-0098-8 (suom. Leena Lehto, WSOY 1975, ISBN 951-0-06565-x)
* After Reason (1978) ISBN 0-8128-2465-2
* *Maria Callas* (Maria Callas: The Woman Behind the Legend, 1980) ISBN 0-8154-1228-2 (suom. Kaarina Ripatti, Kirjayhtymä 1981, ISBN 951-26-1825-7)
* The Gods of Greece (1993) ISBN 0-87113-554-X
* The Fourth Instinct (1994) ISBN 0-7432-6163-1
* *Picasso: nero ja paholainen* (Picasso: Creator and Destroyer, 1988) ISBN 0-671-45446-3 (suom. Aarne T. K. Lahtinen, Otava 1989, ISBN 951-1-10327-X)
* Greetings from the Lincoln Bedroom (1998) ISBN 0-517-39699-8
* How to Overthrow the Government (2000) ISBN 0-06-098831-2
* Pigs at the Trough (2003) ISBN 1-4000-4771-4
* Fanatics & Fools (2004) ISBN 1-4013-5213-8
* On Becoming Fearless...In Love, Work, and Life (2007) ISBN 978-0-316-16682-9
* Right is Wrong: How the Lunatic Fringe Hijacked America, Shredded the Constitution, and Made Us All Less Safe (2008) ISBN 978-0-307-26966-9
* Third World America: How Our Politicians Are Abandoning the Middle Class and Betraying the American Dream (2010) ISBN 978-0-307-71982-9
* Thrive: The Third Metric to Redefining Success and Creating a Life of Well-Being, Wisdom, and Wonder (2014) ISBN 978-0-804-14084-3
* *Univallankumous: muuta elämäsi yksi yö kerrallaan* (The Sleep Revolution: Transforming Your Life, One Night at a Time, 2016) ISBN 978-1-101-90400-8 (suom. Teija Hartikainen, Viisas Elämä 2017, ISBN 9789522606655)

Lähteet
-------

1. ↑  Arianna Huffington to leave Huffington Post for startup Thrive *The Guardian*.  (englanniksi)
2. ↑  Anna Karismo: Verkon kuningatar *Helsingin Sanomat*.  25.1.2009.
3. ↑  For Arianna Huffington and Kobe Bryant: First, Success. Then Sleep. *The New York Times*.  (englanniksi)
4. ↑  Arianna Huffington Wants to Redefine Success. But Are We Ready to Listen? entrepreneur.com.  (englanniksi)
5. ↑  'I found my sister, Arianna Huffington, lying in a pool of blood and knew I had to help' *Telegraph*.  (englanniksi)
6. ↑  Talbot, Margaret: The Politics of Fame.  *New Yorker*,.  (englanniksi)
7. ↑  Arianna Huffington's Education Background *eduinreview.com*.  (englanniksi)
8. ↑  10 Questions for Arianna Huffington *Time*.  Arkistoitu 25.8.2013.  (englanniksi)
9. ↑  Jack Schofield: The rise of The Huffington Post *The Guardian*.  (englanniksi)
10. ↑  Politically Incorrect With Bill Maher *Television Academy*.  (englanniksi)
11. ↑  In Pictures: The Most Influential Women In Media *Forbes*.  (englanniksi)
12. ↑  Arianna Huffington | MediaGuardian 100 2009 | Media | The Guardian *The Guardian*.  (englanniksi)
13. ↑  The World's 100 Most Powerful Women List *Forbes*.  (englanniksi)
14. ↑  AOL Agrees To Acquire *The Huffington Post*.  (englanniksi)

Aiheesta muualla
----------------

* Kuvia tai muita tiedostoja aiheesta **Arianna Huffington** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Suomi (KANTO)
* Belgia
* Yhdysvallat
* Ruotsi
* Latvia
* Japani
* Tšekki
* Australia
* Kreikka
* Korea
* Alankomaat
* Puola
* Portugali

 |
|  |
| Tieteilijät | 
* CiNii

 |
|  |
| Henkilöt | 
* Trove

 |
|  |
| Muut | 
* Europeana
* SNAC
* IdRef

 |

 |